
Ehitusloa andmine (Tallinna mnt 81) 

1. ASJAOLUD JA MENETLUSE KÄIK

06.08.2021 ehitisregistri elektroonilisse keskkonda laekus läbivaatamiseks  ehitusloa taotlus nr 2111271/25200 Tallinna mnt 81 kinnistul asuva surugaasi tankla kompleksi ümberehitamiseks koos ehitusprojektiga „Projektdokumetatsioon HGP21014_TP_Narva-CNG-tankla“, peaprojekteerija HG ProSolution OÜ.
Narva linnas kinnistul Tallinna mnt 81 (51103:005:0008) paikneb olemasolev CNG tankla. Käesoleva projektiga lahendatakse tankla ümberehitamine. Projekti mahus nähakse ette eelnevalt valmistatud (toodetud) puhvermahutite blokide paigaldamine vastavalt tootjate paigaldus-, kasutus-jahooldusjuhendile kahte merekonteinerisse 20“ jalga. Antud projekti raames lahendatakse ka olemasoleva tankuri asendamine uue vastu ja uue tankimissaare ehitus.
09.08.2021 ehitisregistri  keskkonnas on genereeritud ehitusloa  eelnõu  nr 2112271/26882, menetluse nr 269705 ning suunatud Arhitektuuri- ja Linnaplaneerimise Ametile, Linnamajandusametile, AS-le Narva Vesi, OÜ-le VKG Elektrivõrgud, Telia Eesti AS-le, Gaasivõrk AS-le ja  Päästeameti Ida päästekeskusele kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

22.09.2021 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Arhitektuuri- ja Linnaplaneerimise Amet on seisukohal, et

“Keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lg 1 on esitatud olulise keskkonnamõjuga tegevused, mille puhul on keskkonnamõju hindamine kohustuslik. Kavandatav tegevus ei vasta ühelegi KeHJS § 6 lg 1 välja toodud tegevusele. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 16 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (ei kuulu nimetatud määruse nr 224 § 12 p 1 vähemalt 100-tonnise kogumahutavusega gaasihoidla rajamine või laiendamine ja kasutamine, sest tegemist on väiksema mahtuvusega),, ning seetõttu eelhinnangut vastavalt KeHJS § 6 lg 2´3 ei anta“.
Päästeameti Ida päästekeskus kooskõlastas tingimisi, märkustega: “Tankimisplatsi varikatuse kattekonstruktsioon peab olema mittepõlevast materjalist, selle kandekonstruktsioon peab vastama R 30 nõuetele“.
11.11.2021 kõik kaasatud isikud kooskõlastasid ehitusloa eelnõu.
Ehitusprojekt vastab sätestatud nõuetele, detailplaneeringule ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. 
Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3.    OTSUS

3.1. Anda ehitusluba Tallinna mnt 81 kinnistul asuva surugaasi tankla kompleksi ümberehitamiseks vastavalt ehitusprojektile „Projektdokumetatsioon HGP21014_TP_v04_Narva-CNG-tankla“, peaprojekteerija HG ProSolution OÜ.
3.2. Kohustada ehitustööde tellijat täitma kõrvaltingimus, milleks on käesoleva korralduse punktis 1 toodud  Päästeameti Ida päästekeskuse poolt ning ehitusloal loetletud märkused.

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

